Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 297/15/7701	Bardejov, 4.6.2015
EEČ : 2-54-78-2015

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Okresnému úradu XXXXX, Odbor všeobecnej vnútornej správy, oddelenie priestupkov

dňa 18. 05. 2015 v čase okolo 143.30 hod. si na predajnú plochu Obchodného domu Tesco na ul. Štefánikovej č. 3957 v Bardejove zobrala veľký nákupný košík, kde počas nakupovania si na ploche postupne vložila do svojho ruksaku, zavesenom na nákupnom košíku tovar a to 2 ks detských hračiek zvieracia džungľa mini, 1 ks čerstvý kozí syr 125 g, 1 ks medové brusnice, 1 ks hračky do vody, 1 ks súprava dvoch detských hračiek, 1 ks pero gélové tetovacie, 1 ks voňavka s označením C-HRU EDT PR, 2 ks gumičky do vlasov, 1 ks MV sirup Imunita 200, 1 ks medové marhule, 1 ks ovocný čaj Rakytník, 1 ks MV sirup Respiračný 200, 1 balenie tužkových batérií Eveready Red AAA/4, 1 ks príborová vidlička, 1 ks detská výživa HIPP morčacie 125 g, 1 ks ovocie kiwi, 1 ks ovocie avokádo, 2 ks kuchynské utierky Margareth, 1 ks čaj Majestice ostružiny AV 50 g, následne prešla k pokladni, kde zaplatila len za tovar, ktorý mala uložený v nákupnom košíku, následne prešla pokladničnou zónou bez zaplatenia tovaru, ktorý mala uložený vo svojom ruksaku, čím takto krádežou pre XXXXX, ul. XXXXX, XXXXX, IČO: XXXXX spôsobila škodu vo výške 51,31,- €, a tohto skutku sa dopustila aj napriek tomu, že sa v predchádzajúcich dvanástich mesiacoch dopustila obdobného činu a to priestupku proti majetku podľa § 50 ods. 1 zákona č. 372/1990 Zb., za ktorý bola postihnutá v rozkazom konaní o uložení sankcie za priestupok vydaným Okresným úradom XXXXX, Odborom všeobecnej vnútornej správy vedeným pod č. OU-OVVS-2015/003482-LES, ktorý nadobudol právoplatnosť dňa 24. 04. 2015, za čo jej bola uložená sankcia - pokuta vo výške 40,- €, ktorá na základe zaslanej správy z Okresného úradu XXXXX, Odboru všeobecnej vnútornej  správy ku dňu 18. 05. 2015 bola evidovaná ako nezaplatená.

pretože výsledky prípravného konania ukazujú, že neide o trestný čin, ale ide o skutok, ktorý by mohol byť priestupkom.

Odôvodnenie:
Uznesením povereného príslušníka Obvodného oddelenia PZ v Bardejove zo dňa 18.05.2015 sp. zn. ČVS:ORP-XXXXX/BJ-BJ-2015 bolo Eve Oreničovej vznesené obvinenie pre prečin krádeže podľa § 212 ods. 2 písm. f/ Trestného zákona  pre skutok, ktorý je uvedený vo výrokovej časti tohto uznesenia.

V priebehu skráteného vyšetrovania a zadržania XXXXX ako podozrivej podľa § 204 ods. 1 Trestného poriadku bolo vykonanými dôkazmi XXXXX obv. XXXXX výsluchom svedka XXXXX, protokolom strážnej služby, nahrávkou kamerového systému z krádeže, ktorej sa dopustila obv. XXXXX, pokladničnými dokladmi jednoznačne preukázané, že obv. XXXXX sa dopustila dňa 18.05.2015 skutku, pre ktorý jej bolo vznesené obvinenie.

Podľa § 10 ods. 2  Trestného zákona, neide o prečin, ak vzhľadom na spôsob vykonania činu a jeho následky, okolnosti, za ktorých bol čin spáchaný, mieru zavinenia a pohnútku páchateľa je jeho závažnosť nepatrná.

Podľa § 212 ods. 2 písm. f/ Trestného zákona sa dopustí ten, kto si prisvojí cudziu vec tým, že sa jej zmocní a bol za obdobný čin v predchádzajúcich dvanástich mesiacoch postihnutý.

Podľa § 128 ods. 5 Trestného zákona postihnutým za obdobný čin sa na účely tohto zákona rozumie ten, komu bola za obdobný čin uložená sankcia alebo iné opatrenie za priestupok alebo iný obdobný delikt. To neplatí, ak je uložená sankcia alebo iné opatrenie zahladené.

Podľa § 92 ods. 2 Trestného zákona, ak ide o odsúdenie na tresty uvedené v § 32 písm. b/ až l/, k zahladeniu dochádza ich vykonaním.

Podľa § 93 ods. 1 Trestného zákona, ak bolo odsúdenie zahladené, hľadí sa na páchateľa, ako keby nebol odsúdený.

V priebehu skráteného vyšetrovania v zmysle § 204 Trestného poriadku bolo zistené, že obv. XXXXX sankciu za priestupok uloženú rozkazom Okresného úradu XXXXX, Odborom všeobecnej vnútornej správy vedeným pod číslom OU-OVVS-2015/003482-LES zo dňa 01.04.2015, ktorý nadobudol právoplatnosť dňa 24.04.2015 vo výške 40,-€ uhradila na hlavnej pošte v Bardejove poštovou poukážkou číslo 700 13 dňa 13.04.2015.

 V danej veci teda  konanie obv. XXXXX nebolo možné právne kvalifikovať ako prečin krádeže v zmysle § 212 ods. 2 písm. f/ Trestného zákona nakoľko nebola splnená zákonná podmienka, že obv. bola za obdobný čin v predchádzajúcich dvanástich mesiacoch postihnutá, lebo sa na obv. za predchádzajúci priestupok hľadí ako keby nebola postihnutá a preto konanie obv. XXXXX nenapĺňa zákonné znaky trestného činu.

	Avšak aj keď konanie obvinenej XXXXX nenaplňuje znaky trestného činu,  vykonaným vyšetrovaním bolo preukázané, že konanie obvinenej XXXXX by mohol príslušný orgán prejednať ako priestupok proti majetku podľa § 50 ods.1  Zákona č. 372/1990 Zb. v znení noviel, a preto vec bola postúpená Okresnému úradu v Bardejove, na ďalšie konanie.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor